Market Timing P.M. – บล.กสิกรไทย
Support : 1240, 1220 Resistance : 1267-1270, 1285 SET เ …
20 เม.ย. 2563

Support : 1240, 1220
Resistance : 1267-1270, 1285
SET เคลื่อนไหวอยู่ระหว่าง 1237-1265 ขณะที่ ปิดตลาดช่วงเช้าอยู่ที่ระดับ 1259.10 จุด เพิ่มขึ้น 19.86 จุด หรือ +1.60% ด้วยมูลค่าซื้อขายรวม 3.64 หมื่นล้านบาท
เช้านี้ SET ยกตัวเข้าทดสอบแนวต้านยอดสูงแถว 1267-1270 และมีการอ่อนแรงลงเล็กน้อย ขณะที่ด้านสัญญาณของ RSI ระดับชั่วโมง ยกตัวเข้าสู่โซนสูง และมีการอ่อนแรงลงเช่นกัน จึงประเมินบ่ายนี้ SET ยังไม่น่าผ่านระดับแนวต้านที่ 1267-1270 และเกิดการอ่อนแรงลง โดยมีระดับแนวรองรับแรกที่บริเวณ 1240 และมีแนวรองรับถัดไปที่บริเวณ 1220 อย่างไรก็ตาม หากผิดคาด SET สามารถข้ามผ่านแนวต้านดังกล่าวได้ จะมีระดับแนวต้านถัดไปที่บริเวณ 1285
GPSC ภาพระดับชั่วโมง ราคาได้แกว่งตัวสร้างฐานเหนือแนวรองรับเชิงการวัดบริเวณ 38.2% แถว 62.25 ก่อนยกตัวข้ามผ่านยอดสูงระยะสั้น พร้อมด้วย vol ที่เพิ่มสูงขึ้น ด้านสัญญาณของ MACD ไต่ระดับขึ้นเหนือ Signal line ในแดนลบ และมีสิทธิที่จะเข้าสู่แดนบวก สร้างโอกาสที่ราคาจะสามารถยกตัวขึ้นต่อ แนะซื้อเก็งกำไร โดยมีเป้าหมายการทำกำไรที่บริเวณ 68.5 และ 72 ขณะที่ใช้การถอยตัวหลุด 62.25 เป็น stop loss